CELEX: 32018D0132
Language: hu
Date: 2018-01-25 00:00:00
Title: A Tanács (KKBP) 2018/132 végrehajtási határozata (2018. január 25.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

26.1.2018   
            
            
               HU
            
            
               Az Európai Unió Hivatalos Lapja
            
            
               L 22/34
            
         A TANÁCS (KKBP) 2018/132 VÉGREHAJTÁSI HATÁROZATA
   (2018. január 25.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 12. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2015. július 31-én elfogadta a (KKBP) 2015/1333 határozatot.
            
         
               (2)
            
            
               2018. január 18-án az Egyesült Nemzetek Biztonsági Tanácsának az 1970 (2011) sz. ENSZ BT-határozat alapján létrehozott bizottsága aktualizált és módosított egy, a korlátozó intézkedések hatálya alá tartozó hajóra vonatkozó jegyzéket.
            
         
               (3)
            
            
               A (KKBP) 2015/1333 határozat V. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A (KKBP) 2015/1333 határozat V. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2018. január 25-én.
      
         
            a Tanács részéről
         
         
            az elnök
         
         E. KRALEVA
      
   
   
      (1)  HL L 206., 2015.8.1., 34. o.
   
   
      MELLÉKLET
      A (KKBP) 2015/1333 határozat V. mellékletének B. szakaszában (Szervezetek) az 1. bejegyzés helyébe a következő szöveg lép:
      
         „1.   Név: CAPRICORN
         
            Más néven: nincs adat. Korábbi néven: nincs adat. Cím: nincs adat. A jegyzékbevétel időpontja:2017. július 21. (módosítva: 2017. október 20., november 27. és 2018. január 18.)
         
            Kiegészítő információk
         
         IMO: 8900878. A jegyzékbevételre a 2362 (2017) sz. határozat 2. pontjával meghosszabbított és módosított 2146 (2014) sz. határozat 10. pontjának a) és b) alpontja alapján került sor (a berakodásra, szállításra vagy kirakodásra, valamint a kikötőkbe való belépésre vonatkozó tilalom). A 2146 (2014) sz. határozat 11. pontja értelmében a bizottság 2018. január 18-án megújította ezt a jegyzékbevételt, amely 2018. április 17-ig érvényes, amennyiben azt a bizottság a 2146 (2014) sz. határozat 12. pontja értelmében nem vonja vissza. Lobogó szerinti állam: ismeretlen. A hajó 2017. szeptember 21-én az Egyesült Arab Emírségek partjainál volt található, nemzetközi vizeken.”